Калі кашу даставалі з печы, то ўважліва ўглядаліся ў тое, куды (у які бок) яна вылезла з гаршчка. Існавала павере: калі яе вяршок будзе скіраваны да заходняй сцяны печы, то год будзе спрыяльным, калі ж каша будзе імкнуцца да вусця печы (як усё роўна за парог хаты), то меркавалі, што сямю можа напаткаць бяда (у некаторых мясцінах былі перакананы, што ў такім выпадку нехта пакіне сямю, а можа, нават і памрэ).